"SETSWANA PUO YA GAE MEPHATO 4-6 Go kwala le go tlhama ditlhangwa go na le dikgato tse di latelang: Paakanyetsotiro /pele ga go kwala • Go kwala ditlhangwa tsa ntlha • Go boeletsa • Go tseleganya/tlhotlha diphoso • Go tlhagisa • Barutwana ba tlhoka tšhono go baya dikgato mo tirisong mme ba tshwanetse go: • Tsaya tshwetso ka maitlhomo le bareetsi/baamugedi ba setlhangwa se se yang go kwalwa kgotsa go tlhangwa; • Neela dikakanyo ba dirisa, sekao. dimmepe tsa tlhaloganyo, ditšhate tsa kelelo ya dikakanyo / manane • Buisa metswedi e e maleba, tlhopha tshedimosetso e e maleba le go rulaganya dikakanyo; • Tlhagisa ditlhangwa tsa ntlha tse ditseng tlhoko maitlhomo, baamogedi/bareetsi, setlhogo, le popego ya setlhangwa. • Buisa ditlhangwa tsa ntlha ka tsenelelo le go bona pegelo go tswa go ba bangwe (balekane ka ena kgotsa morutabana); • Tseleganya le go tlhotlha diphoso mo ditlhangweng tsa ntlha le • Tlhagiso ya setlhangwa sa bofelo se se tselegantsweng, se tlhotlhilwe diphoso, se se phepa e bile se buisega. Dipopego tsa puo le Melawana Mo Puong ya Gae, kitso e e siameng ya tlotlofoko le thutapuo e neelana ka motheo wa kgolo ya dikgono (Go reetsa, Go bua, Go buisa, le Go kwala). Barutwana ba kgato ya magareng ba tla agelela mo motheong o o thailweng mo mephatong R-3 . Barutwana ba tla ithuta mokgwa o dipopego tsa puo le melawana di dirisiwang ka gona, mme ba tla godisa puo e e kopanetsweng ya go bua ka ga puo e e dirisiwang (ditlhagiso le dipolelwana tse di dirisiwang fa go buiwa ka ga puo), gore ba tle ba kgone go tlhatlhoba ditlhangwa tsa bona le tse dingwe ka tsenelelo ba lebile bokao, bokgoni le nepo. Ba tla kgona go dirisa kitso e go lekelela ka puo go aga bokao go tswa mo dikgatong tsa lefoko le polelo go ya mo ditlhangweng tsotlhe, le go bona gore setlhangwa le bokao di nyalana jang. Ka go dira ka ditlhangwa tse di farologaneng, barutwana ba atolosa tiriso ya bona ya tlotlofoko mme ba dirisa go tlhaloganya ga bona ga dipopego tsa puo le melawana sentle. Go solofetswe gore dipopego tsa puo le melawana di rutwe mo tirisong jaaka dikgono tse dingwe tsa puo di rutiwa le go godisiwa/tlhabololwa. Dithulaganyo tsa thuto di na le lenaane la dipopego tsa puo le melawana tse di tshwanetseng go dirwa mo Mophatong mongwe le mongwe. Fa o tlhopha ditlhangwa tsa Go reetsa le tsa Go buisa tsa tsheko ya dibeke di le pedi, netefatsa fa di tsenyeleditse dikarolo tsa puo tse o batlang go di ruta. Tlhama ditirwana tse di nyalanang le ditlhangwa tse di tla letlang barutwana go ithuta ka melawana mo bokaong. Fela jalo, ditlhangwa tse barutwana ba tla di kwalang di tla akaretsa dikarolo dingwe tsa puo. Neela barutwana dikaelo ka tiriso e e maleba ya dikarolo tse. Tlhopha dikarolo dingwe tse barutwana ba nang le mathata ka tsona mme o ba neele katiso e e tlhomameng. Mo kgatong ya magareng, metsotso e le masome-a-mararo e beetswe kwa thoko go neelana ka thuto e e tlhomameng le go ithuta dipopego tsa puo le melawana. 12 PEGELO YA PHOLISI YA KHARIKHULAMO LE TLHATLHOBO (PPKT)"